	SAŽETAK KARAKTERISTIKA LIJEKA




1.	NAZIV VETERINARSKOG LIJEKA

Drontal Dog Flavour 150 mg/144 mg/50 mg tablete


2. 	KVALITATIVNI I KVANTITATIVNI SASTAV

Jedna tableta sadrži:

Aktivne supstance:

150 mg febantela 
50 mg pirantela, ekvivalentno 144 mg pirantel embonata  
50 mg prazikvantela

Pomoćne supstance: 

	Kvalitativni sastav pomoćnih supstanci i drugih sastojaka

	skrob, kukuruzni

	laktoza, monohidrat

	celuloza, mikrokristalna

	povidon K25

	magnezijum stearat

	natrijum laurilsulfat

	silicijum dioksid, koloidni, bezvodni

	kroskarmeloza natrijum

	aroma mesa



Tableta svijetlobraon do braon boje, u obliku kosti, sa dvostranom podionom crtom, može se podijeliti na dvije polovine.


3. 	KLINIČKI PODACI

3.1. 	Ciljne vrste životinja
		 
   Psi.

3.2. 	Indikacije za upotrebu, za svaku ciljnu vrstu

Za primjenu kod mješovitih infekcija cestodama i nematodama sljedećih vrsta:

Nematode (valjkasti crvi):
Askaride  (odrasli i kasni nezreli oblici): 	   Toxocara canis, Toxascaris leonina
Ankilostomide (kukasti crvi) (odrasli):	                 Uncinaria stenocephala, Ancylostoma caninum 
Trihuride (bičasti crvi) (odrasli):		                  Trichuris vulpis

Cestode (pantljičare) (odrasli i kasni nezreli oblici): Echinococcus granulosus
                                                                                    Echinococcus multilocularis 
                                                                                    Dipylidium caninum 
                                                                                    Taenia spp.
                                                                                    Mesocestoides spp.

Za liječenje infekcija izazvanih protozoom Giardia spp. kod štenadi i odraslih pasa.


3.3. 	Kontraindikacije

Ne upotrebljavati kod preosjetljivosti na aktivne supstance ili na bilo koju pomoćnu supstancu. 

Ne upotrebljavati kod gravidnih kuja u prvoj i drugoj trećini graviditeta (vidjeti odjeljak 3.7).
	
3.4. 	Posebna upozorenja 

Buve služe kao prelazni domaćini jedne od čestih vrsta cestoda – Diplydium caninum. Psi se mogu zaraziti nematodama i cestodama ako pojedu insekte (uključujući buve i vaši), ptice, male glodare, zečeve ili sirove iznutrice zaraženih ovaca, koza i goveda. Inficiranje pasa će se ponavljati ukoliko se ne vrši kontrola/suzbijanje izvora infekcije, npr. liječenje infekcije buvama ili onemogućavanje psima da jedu ulovljene ili uginule životinje. 

Kako bi se spriječila reinfekcija, sve životinje koje se drže zajedno treba liječiti istovremeno. Čišćenje nakon liječenja je ključno za sprečavanje reinfekcije i širenja infekcije, naročito u slučaju giardioze. Sve površine koje mogu biti kontaminirane izmetom treba temeljno očistiti/oprati i dezinfikovati.

3.5. 	Posebne mjere predostrožnosti pri upotrebi lijeka

Posebne mjere predostrožnosti za bezbjednu upotrebu kod ciljne vrste životinja:

Česta i ponovljena upotreba određene grupe antihelmintika može dovesti do razvoja rezistencije kod parazita na antihelmintike te grupe. 

Tablete su aromatizovane. Da bi se izbjeglo nehotično gutanje, čuvati tablete van domašaja životinja.

Posebne mjere predostrožnosti koje treba da preduzme lice koje daje veterinarski lijek životinjama:

U slučaju nehotičnog gutanja lijeka, odmah potražite savjet ljekara i pokažite mu uputstvo za lijek ili pakovanje. 

Iz higijenskih razloga, osobe koje daju tabletu psu ili je dodaju u hranu treba da operu ruke nakon toga.

Posebne mjere predostrožnosti za zaštitu životne sredine

Nije primjenjivo.

Ostale mjere opreza

Giardia spp. mogu inficirati ljude, pa je potrebno da vlasnik zaraženog psa potraži savjet ljekara.

S obzirom da sadrži prazikvantel, lijek je efikasan protiv Echinococcus spp. Ehinokokoza predstavlja opasnost za ljude. Kako je ehinokokoza bolest koja se prijavljuje Svetskoj organizaciji za zdravlje životinja (OIE), neophodno je obezbijediti odgovarajuće smjernice za liječenje i praćenje bolesti, kao i zaštitu ljudi, propisane od strane relevantne nadležne institucije. 


3.6. 	Neželjeni događaji 
   
   Psi:

	Vrlo rijetko
(< 1 životinja / 10 000 liječenih životinja, uključujući izolovane slučajeve):
	gastrointestinalni poremećaji (npr. povraćanje i/ili dijareja)1
anoreksija, letargija, 
hiperaktivnost.



1 Blagi i prolazni.

Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Neželjeni događaj treba prijaviti, po mogućnosti preko veterinara, nosiocu dozvole za lijek, ili Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me. Odgovarajući podaci za kontakt se nalaze u <uputstvu za lijek> <unutrašnjem pakovanju>.

3.7. 	Upotreba tokom graviditeta, laktacije i nošenja jaja

Graviditet i laktacija:

Teratogeno dejstvo koje se pripisuje primjeni visokih doza febantela tokom ranog graviditeta je prijavljeno  kod pacova, ovaca i pasa.

Upotreba ovog lijeka za trodnevno liječenje infekcija izazvanih Giardia spp. u poslednjoj trećini graviditeta treba da bude zasnovana na procjeni veterinara o odnosu koristi i rizika.
 
Bezbjednost lijeka nije ispitana tokom prve i druge trećine graviditeta. Ne koristiti kod gravidnih kuja tokom prve i druge trećine graviditeta (vidjeti odjeljak 3.3).

Jednokratno liječenje tokom posljednje trećine graviditeta i tokom laktacije se pokazalo bezbjednim.

Istovremena upotreba sa drugim holinergijskim jedinjenjima može dovesti do toksičnosti.

3.8. 	Interakcija sa drugim ljekovima i drugi oblici interakcija

Istovremena upotreba ovog lijeka i lijeka koji sadrži piperazin može da antagonizuje antihelmintsko dejstvo. 

3.9. 	Put primjene i doziranje 

Samo za oralnu upotrebu.

Doziranje
Da bi se obezbijedilo pravilno doziranje treba što tačnije odrediti tjelesnu masu životinje
Za liječenje pasa, 1 tableta na 10 kg tjelesne mase  (15 mg febantela, 14.4 mg pirantel embonata i 
5 mg prazikvantela/kg tjelesne mase). 

Doze su sljedeće:

	Tjelesna masa (kg)
	Broj tableta

	2-5
	½

	>5-10
	1

	>10-15
	1 ½

	>15-20
	2



   Za svakih dodatnih 5 kg tjelesne mase treba dati još polovinu tablete.

   Primjena i trajanje liječenja:

Tablete su aromatizovane i studije su pokazale da su ukusne te da ih većina ispitivanih pasa (88%)  dobrovoljno uzima. 
Tablete se mogu uzimati sa hranom ili bez hrane. Pristup regularnoj ishrani se ne mora ograničavati prije ili poslije tretmana.

Za primjenu protiv nematoda i cestoda, tablete treba dati jednokratno. 

Program doziranja treba utvrditi uz konsultaciju sa veterinarom. Kao uopšteno pravilo, standardna shema za odrasle pse (preko 6 mjeseci starosti) jeste čišćenje od parazita na svaka tri mjeseca. Ukoliko vlasnik psa odluči da ne sprovodi redovnu terapiju antihelminticima, onda je moguća alternativa ispitivanje stolice na svaka tri mjeseca. U nekim specifičnim slučajevima kao što su laktacija, štenad (starosti ispod 6 mjeseci), ili držanje u odgajivačnicama, može biti koristan češći tretman i treba tražiti savjet veterinara kako bi se obezbijedio odgovarajući program dehelmintizacije. Slično tome, u pojedinim situacijama (poput teških infestacija nematodama ili infestacija sa Echinococcus) može biti neophodno dalje liječenje i veterinar može pružiti informacije kada je potrebno primijeniti dodatan tretman.

Nije za upotrebu kod pasa koji imaju tjelesnu masu manju od 2 kg.

Kako bi se osiguralo tačno doziranje, tjelesnu masu treba odrediti što je moguće preciznije.

Za liječenje infestacija sa Giardia spp.: preporučenu dozu treba davati u toku tri uzastopna dana.

Okruženje životinje treba detaljno očistiti i dezinfikovati kako bi se spriječile reinfestacije, naročito u odgajivačnicama.
		
3.10.  Simptomi predoziranja (i odgovarajuće mjere u hitnim slučajevima i antidoti)

Odrasli psi i štenad dobro su podnijeli 10 puta veću dozu od preporučene, bez simptoma neželjnih dejstava.

3.11.  Posebna ograničenja za upotrebu i posebni uslovi za upotrebu, uključujući ograničenja upotrebe antimikrobnih i antiparazitskih veterinarskih lijekova da bi se ograničio rizik od razvoja rezistencije

Nije primjenjivo.
	
3.12. Karenca

Nije primjenjivo.


4. 	FARMAKOLOŠKI PODACI

4.1.   ATCvet kod: 

QP52AA51
 
4.2. 	Farmakodinamika
		
Ovaj lijek je antihelmintik i giardicid koji kao aktivne supstance sadrži tetrahidropirimidinski derivat pirantel (u obliku embonat soli), probenzimidazol febantel i prazikvantel, delimično hidrogenizovani pirazinoizohinolinski derivat. Efikasan je protiv određenih vrsta nematoda i cestoda i Giardia spp.

U ovoj fiksnoj kombinaciji pirantel i febantel djeluju sinergistički protiv nematoda (askaride, ankilostomide, trihuride) i Giardia kod pasa. Spektar dejstva obuhvata Toxocara canis, Toxascaris leonina, Uncinaria stenocephala, Ancylostoma caninum, Trichuris vulpis i Giardia spp.

Spektar dejstva prazikvantela obuhvata cestode kod pasa. Posebno djeluje na sve vrste iz roda Taenia, kao i na Multiceps multiceps, Dipylidium caninum, Mesocestoides spp., Echinococcus granulosus i Echinococcus multilocularis. Prazikvantel djeluje protiv svih crijevnih stadijuma ovih parazita. Takođe, u literaturi je prijavljena i aktivnost prazikvantela na Giardia spp. 

Pirantel djeluje kao i nikotin, kao holinergički agonist, koji izaziva spastičnu paralizu nematoda depolarizacionom neuromuskularnom blokadom. 

Antihelmintska i giardicidna efikasnost febantela je posljedica njegove sposobnosti da sprječava polimerizaciju  tubulina u mikrotubulima. Nastali strukturni i funkcionalni metabolički poremećaji iscrpljuju energetske rezerve parazita i ubijaju ga za 2 do 3 dana.
 
Prazikvantel se veoma brzo apsorbuje preko površine parazita i ravnomjerno distribuira kroz njihovo tijelo. Ovo uzrokuje ozbiljno oštećenje integumenta, što dovodi do poremećaja metabolizma, a zatim i do uginuća.

4.3. 	Farmakokinetika

Prazikvantel se skoro u potpunosti apsorbuje u tankom crijevu nakon oralne primjene kod pasa. Apsorpcija je veoma brza i dostiže maksimalne vrijednosti u serumu za 0.5-2h. Nakon apsorpcije, lijek se dobro distribuira po organizmu. Vezivanje za proteine plazme je visoko. Prazikvantel se brzo metaboliše u jetri do neaktivnih metabolita. Kod pasa, metaboliti se izlučuju putem urina (66% oralne doze) i preko žuči (15%) u fecesu. Poluvrijeme eliminacije kod pasa je oko 3 sata.

Pirantel (u obliku embonata), kao jedinjenje slabo rastvorljivo u vodi, slabo se apsorbuje u digestivnom traktu, dostižući do završnih djelova crijeva. Apsorbovani lijek se u velikoj mjeri metaboliše a nepromijenjen lijek/ metaboliti se izlučuju putem urina.

Febantel je prekursor koji se nakon oralne primjene i apsorpcije metaboliše do fenbendazola i oksfendazola, hemijskih jedinjenja koja ispoljavaju antihelmintsko dejstvo. Aktivni metaboliti se izlučuju putem fecesa.


5. 	FARMACEUTSKI PODACI

5.1. 	Glavne inkompatibilnosti

Nije primjenjivo.

5.2. 	Rok upotrebe

  Rok upotrebe veterinarskog lijeka upakovanog za prodaju: 3 godine.
  Rok upotrebe polovine tablete nakon prvog otvaranja unutrašnjeg pakovanja: 7 dana. 

5.3.	Posebno uputstvo za čuvanje lijeka

Ovaj veterinarski lijek ne zahtijeva posebne uslove čuvanja.

Nakon otvaranja blistera, preostalu polovinu tablete treba umotati u aliminijumsku foliju i vratiti u otvoreni blister, za upotrebu u roku od 7 dana.

5.4. 	Vrsta i sastav unutrašnjeg pakovanja
		
Unutrašnje pakovanje: Blisteri od PA/Alu/PE folije i zapečaćeni Alu/PE folijom.

Spoljašnje pakovanje: složiva kartonska kutija koja sadrži 6 ili 102 tablete i Uputstvo za lijek.	


5.5. 	Posebna upozorenja za odlaganje neiskorišćenog veterinarskog lijeka ili otpada koji je nastao prilikom upotrebe lijeka

Ljekovi se ne smiju bacati u otpadne vode ili kućni otpad.		
		
Neiskorišćeni veterinarski lijek ili otpadni materijal nakon njegove upotrebe treba ukloniti, u skladu sa važećim propisima. Ove mjere pomažu zaštiti životne sredine.
	

6. 	NAZIV NOSIOCA DOZVOLE ZA LIJEK
		
Privatna veterinarska ustanova „Montvet“ Podgorica
Ilije plamenca lamela 103 bb
Podgorica, Crna Gora

				
7. 	BROJ DOZVOLE ZA LIJEK
	
Drontal Dog Flavour, tableta, 150 mg/144 mg/50 mg, blister, 6 (1x6) tableta: 
2040/22/2 - 4467
[bookmark: _GoBack]Drontal Dog Flavour, tableta, 150 mg/144 mg/50 mg, blister, 102 (17x6) tableta: 
2040/22/3 - 4468


8. 	DATUM PRVE DOZVOLE ZA LIJEK

    14.01.2022. godine


9. 	DATUM POSLEDNJE REVIZIJE SAŽETKA KARAKTERISTIKA LIJEKA
	
10.11.2026. godine


10.     KLASIFIKACIJA VETERINARSKOG LIJEKA

Veterinarski lijek se izdaje bez veterinarskog recepta.

Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/

